Държавен вестник, бр. 48, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  48
	
(a) името и националността, датата и мяс­
тото на раждане на осъденото лице;
	
(b) адрес в изпълняващата държава, ако 
има такъв;
	
(c) изложение на фактите, въз основа на 
които е постановена присъдата;
	
(d) вида, срока на наказанието и датата на 
започване на изпълнението му; 
	
(e) заверено копие от съдебното решение 
и копие от съответните законови раз­
поредби, по силата на които е издадено 
съдебното решение срещу осъденото 
лице; 
	
(f) медицински, социален или друг доклад 
за осъденото лице, съдържащ полезна 
информация за вземане на решение 
по неговата молба или за вземане на 
решение за режима на изтърпяване на 
наказанието;
	
(g) всяка друга информация, която изпъл­
няващата държава може да посочи като 
необходима за конкретния случай, за 
да прецени  възможността за транс­
фер и да уведоми осъденото лице за 
последствията от трансфера по силата 
на нейното законодателство;
	
(h) молбата на осъденото лице да бъде 
трансферирано или на лицето, което 
има право да действа от негово име в 
съответствие със законодателството на 
осъждащата държава; и 
	
(i) удостоверение, посочващо каква част 
от присъдата е била изтърпяна, вклю­
чително информация за всяко предва­
рително задържане, намаляване или 
друго обстоятелство, което влияе върху 
изпълнението на присъдата.
2. С цел да се даде възможност за вземане 
на решение относно молба по силата на този 
договор изпълняващата държава изпраща на 
осъждащата държава следните документи и 
информация, освен ако получаващата или 
осъждащата държава вече е решила, че няма 
да се съгласи с трансфера: 
	
(a) удостоверение или документ, посочващ, 
че осъденото лице е гражданин на из­
пълняващата държава; 
	
(b) препис от съответния закон на изпъл­
няващата държава, който характеризи­
ра действията или бездействията, въз 
основа на които е издадена присъдата 
в осъж­дащата държава, като престъ­
пления по законодателството на из­
пълняващата държава, ако биха били 
извършени на нейна територия; 
	
(c) информация относно действието на 
нормативните актове, уреждащи срока 
и изпълнението на присъдата в изпъл­
няващата държава след трансфера на 
осъденото лице, включително, ако е 
необходимо, заявление за приложението 
на чл. 8, ал. 2 от този договор; 
	
(d) съгласието на изпълняващата държава 
да се извърши трансферът на осъденото 
лице и поемането на задължение да из­
пълнява оставащата част от присъдата 
на осъденото лице; и 
	
(e) всякакъв друг документ или информа­
ция, които осъждащата държава счита 
за необходими.
Член 5 
Молби и отговори
1. Молбите за трансфер се изготвят в писмен 
вид по предвидената форма, ако има такава, 
и се предават чрез централните органи на 
договарящите страни или по дипломатически 
канали на централните органи на договаря­
щите страни. Отговорите се получават по 
същите канали. 
2. За целите на ал. 1 на този член за Репуб­
лика България централният орган е Минис­
терството на правосъдието, а за Република 
Индия централният орган е Министерството 
на вътрешните работи.
3. Замолената страна незабавно информира 
молещата страна за решението си дали дава, 
или не дава съгласие за искания трансфер.
Член 6
Съгласие и неговата проверка
1. Осъждащата държава осигурява лицето, 
чието съгласие за трансфера се изисква в 
съответствие с чл. 3, ал. 1, буква (i) на този 
договор, да даде съгласието си доброволно и 
с пълно съзнание за правните последствия 
от това. Процедурата за даване на такова 
съгласие се определя от законодателството 
на осъждащата държава. 
2. Осъждащата държава предоставя на из­
пълняващата държава възможност да се увери 
в това, че съгласието е дадено в съответствие 
с изложените в ал. 1 на този член условия.
Член 7 
Действие на трансфера за изпълняващата 
държава
1. Компетентните органи на изпълнява­
щата държава продължават изпълнението 
на присъдата на основание съдебен или ад­
министративен акт съобразно разпоредбите 
на нейното национално законодателство при 
условията, посочени в чл. 8 на този договор.
2. Съгласно разпоредбите на чл. 10 от 
този договор изпълнението на присъдата се 
осъществява в съответствие със законодател­
ството на изпълняващата държава и само тя 
е компетентна да взема всички необходими 
решения по този въпрос.
Член 8
Продължаващо изпълнение на присъдата
1. Изпълняващата държава се обвързва с 
правния характер и срока на присъдата, както 
е определена от осъждащата държава.